**Приложение № 8**

**АДМИНИСТРАТИВЕН ДОГОВОР**

**№ ......................................................................./ ............................... г.**

**ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**ПО ПРОГРАМА ЗА МОРСКО ДЕЛО И РИБАРСТВО 2014-2020**

**ПО ПРОЦЕДУРА ЗА ПОДБОР НА ПРОЕКТИ**

**BG14MFOP001-5.016 „Планове за производство и предлагане на пазара“**

|  |  |
| --- | --- |
| **№ НА ПРОЕКТА (ОТ ИСУН):** |  |
| **НАИМЕНОВАНИЕ НА ПРОЕКТА:** |  |
| **БЕНЕФИЦИЕР:** |  |
| **МАКСИМАЛЕН РАЗМЕР НА БФП** | До ……………………….лв., (…………………………………),  от които:  ………..….% в размер до ……………………….……………………лв. (…………………………………………………………….…….………) се осигуряват от Европейския съюз чрез Европейския фонд за морско дело и рибарство,  и  ……………% в размер до……………..……………..………………лв. (…………………………………………………..…………………….....) от държавния бюджет на Република България |
| **ПРИОРИТЕТ НА ПМДР:** | Приоритет на Съюза 5 „Насърчаване на предлагането на пазара и преработването” |
| **СРОК ЗА ИЗПЪЛНЕНИЕ:** | от ……………….….. г. до ……………………. г.*;* ……..… месеца |

\*Към Условията за изпълнение по Процедура BG14MFOP001-5.016

На основание чл. 24, ал. 1 и чл. 37, ал. 3 от Закона за управление на средствата от Европейските структурни и инвестиционни фондове (ЗУСЕСИФ) и във връзка с оценителен доклад от …………………..……2021 г. по Процедура **BG14MFOP001-5.016** -........................................., одобрен на ……..…………………2021 г. от Ръководителя на Управляващия орган (УО) на Програмата за морско дело и рибарство 2014-2020 (ПМДР)

**между:**

**………………….……………………….. - заместник-министър на земеделието, храните и горите и Ръководител на УО на ПМДР**, съгласно Заповед № …………………….…. от …………………..….. г. на министъра на земеделието, храните и горите, от една страна,

**и**

**…………………………………………………………………………………………**, седалище и адрес: ………………………………………………………………, ЕИК …………………………..*,* представляван/о/а от ………………………………………………………………………, наричан/о/а по-нататък за целите на този договор „Бенефициер”, от друга страна,

**се сключи този договор за следното:**

1. Ръководителят на УО на ПМДР предоставя на Бенефициера безвъзмездна финансова помощ (БФП) по ПМДР за изпълнението на проект № ……………………………….., с наименование „………………………………………………..……………………..“ (наричан по-нататък проекта), а Бенефициерът приема БФП и се задължава да изпълни проекта, съгласно одобреното проектно предложение въз основа на Формуляра за кандидатстване, при спазване на изискванията и условията на Условията за кандидатстване по процедурата, правото на Европейския съюз (ЕС) и националното законодателство.

2. При изпълнението на проекта, Бенефициерът се задължава да спазва условията на този договор и Условията за изпълнение на проекти по процедурата (Условията за изпълнение).

3. Проектът с № ……………...........….е на стойност до ………………………………… лева.

Безвъзмездната финансова помощ е с максимален размер до …...........................................................................лв. (словом в лева), която представлява до ...............% от общите допустими разходи за изпълнение на проекта, от които до ………….% в размер до ……………………………лв. (……………………) се осигуряват от Европейския съюз чрез Европейския фонд за морско дело и рибарство и до ……………….% в размер до ……………………лв. (………………………..) от държавния бюджет на Република България.

4. Максималният размер на БФП, която се предоставя на Бенефициера, е равен на размера на верифицираните разходи за изпълнение на проекта, но не повече от размера по т. 3.

5. Основните дейности по изпълнение на одобрения проект са:

…………………………………………………………………………………………………………

…………………………………………………………………………………………………………

6. Индикаторите по проекта са:

……………………………………………………………

…………………………………………………..………..

6.1. При неизпълнение на заложените индикатори по проекта, Управляващият орган има право да наложи финансови корекции в съответствие с чл. 70, ал. 1, т. 7 от Закона за управление на средствата от Европейските структурни и инвестиционни фондове.

6.2. Размерът на финансовата корекция по т. 6.1. се определя съгласно Приложение № 2 към чл. 2, ал. 3 на Наредбатa за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление № 57 на Министерския съвет от 28 март 2017 г.

7. Срокът за изпълнение на одобрения проект е до ………………… месеца от датата на подписване на настоящия договор, но не повече от максималния срок, предвиден в т. 18 от Условията за кандидатстване. Срокът започва да тече от датата на подписване на настоящия договор.

7.1 Срокът по т. 7 обхваща продължителността на всички дейности, свързани с изпълнението на проекта, включително окончателно разплащане от Бенефициера към изпълнителите.

7.2. За период 5 години от датата на извършване на окончателното плащане Бенефициерът е длъжен да:

7.2.1. използва придобитите въз основа на одобрения проект активи по предназначение.

7.2.2. не прехвърля правото на собственост и/или преотстъпва правото на ползване върху активите, предмет на подпомагане, под каквато и да е форма с изключение на случаите, когато това се изисква по закон.

7.2.3. не прекратява/премества подпомогнатата дейност.

8. В случай на извънредни обстоятелства/непреодолима сила (форсмажор), срокът по т. 7 може да бъде удължен/спрян по реда, условията и в сроковете, определени в раздел Х на Общите условия (Приложение 9), но не по-късно от 30.11.2023 г.

9. Плащанията по този договор се извършват при условията, в размерите и в сроковете, посочени в Общите условия към административен договор за предоставяне на безвъзмездна финансова помощ по процедура за подбор на проекти BG14MFOP001-5.016 „Планове за производство и предлагане на пазара“ (Общите условия) и Условията за изпълнение.

10. Конкретизация на условията за извършване на плащания по изпълнението на одобрения проект:

10.1. Плащанията по изпълнение на одобрения проект се извършват по реда, условията и в сроковете, посочени в този договор и Общите условия.

10.2. Плащанията по т. 10.1 се извършват въз основа на искане за плащане, като Бенефициерът може да подаде искане за авансово, искане за междинно и искане за окончателно плащане. Искания за плащане се подават по следния ред:

10.2.1. Искане за авансово плащане се подава в срок до 4 месеца от уведомяването на Бенефициера за резултатите от извършената проверка за законосъобразност по т. 18 от настоящия договор и може да е в максимален размер до …………………………лв. Размерът на заявеното авансово плащане може да е до 100% от стойността на БФП.

10.2.2. Искане за окончателно плащане се подава в срока, посочен в Общите условия и може да е в размер до ……………………………………. Размерът на окончателното плащане е равен на не повече от разликата между максималния размер на БФП и сумата на извършеното авансово и/или междинно плащане. Когато не е извършено авансово и/или междинно плащане, размерът на окончателното плащане е до 100% от максималната стойност на безвъзмездната финансова помощ.

10.2.3. След извършена проверка за законосъобразност на процедурите за избор на изпълнител, УО на ПМДР уведомява бенефициера за окончателния размер на плащанията по т. 10.2.1, 10.2.2.

10.3. Плащанията по този договор се извършват в левове, по банков път, по следната банкова сметка на Бенефициера:

……………………………………………………....(посочва се банката на Бенефициера);

………………………………………..…..…………(посочва се BIC КОД);

…………………………………………..…………..(посочва се банковата сметка в левове - IBAN).

11. Отчитането на изпълнението на одобрения проект се извършва по реда, условията и в сроковете, определени в Общите условия и Условията за изпълнение.

12. Безвъзмездната финансова помощ по т. 3 не представлява държавна/минимална помощ.

13. Измененията и/или допълненията на договора и проекта се извършват чрез сключването на допълнителни споразумения към него, по инициатива на Управляващия орган или на Бенефициера, при условията на чл. 39 от ЗУСЕСИФ и раздел VIII от Общите условия.

14. Настоящият договор може да бъде прекратен при условията и реда на чл. 39 от ЗУСЕСИФ и/или раздел ХI от Общите условия.

15. При прекратяване на договора, Бенефициерът е длъжен да възстанови получените плащания по настоящия административен договор за предоставяне на безвъзмездна финансова помощ (АДПБФП), в съответствие с раздел XI от Общите условия.

16. След подписване на настоящия договор, Бенефициерът е длъжен да проведе процедурa за избор на изпълнител.

16.1 В случай, че Бенефициерът се явява възложител по Закона за обществените поръчки (ЗОП), съгласно чл. 5 от ЗОП, провежда съответните процедури за избор на изпълнител/и на дейностите по проекта, изпълняван в рамките на стратегия за местно развитие след сключване на настоящия договор. Процедурите се провеждат в съответствие със ЗОП и при спазване условията и реда на приложимото законодателство.

16.2 В случай, че Бенефициерът се явява възложител, съгласно реда и условията на Постановление № 160 на Министерския съвет от 01.07.2016 г. за определяне правилата за разглеждане и оценяване на оферти и сключването на договорите в процедурата за избор с публична покана от бенефициери на безвъзмездна финансова помощ от Европейските структурни и инвестиционни фондове (Обн. ДВ, бр. 52 от 2016 г.) и Условията за изпълнение. Крайният срок за подаване на офертите в процедурата трябва да е съобразен със сложността на подготовката на оферта от страна на кандидатите за изпълнител и не може да бъде по-кратък от 10 дни от публикуването на поканата.

17. Процедурата за избор на изпълнител не води до промяна в срока за изпълнение на проекта по т. 7.

18. След приключване на процедурата по т. 16 Бенефициерът, МИРГ и УО на ПМДР сключват допълнително споразумение, в което се посочват избраните изпълнители и окончателния размер на БФП (в случаите, в които изпълнителите не са били избрани преди подаване на Формуляра за кандидатстване)*.*

19. Цялата кореспонденция, свързана с договора и проекта се осъществява чрез Информационната система за управление и наблюдение на средствата от ЕСИФ (ИСУН 2020) при спазване на изискванията на ЗУСЕСИФ, на съответните нормативни актове по прилагането му и на Условията за изпълнение.

20. Следните документи представляват приложения към този договор и са неразделна част от него:

20.1. Приложение № 1 - Формуляр за кандидатстване (по образец в ИСУН 2020, на електронен носител);

20.2. Приложение № 9 - Общи условия към финансираните по процедурата административни договори за предоставяне на БФП (на електронен носител);

20.3. Декларация № 3 по чл. 25, ал. 2 от Закона за управление на средствата от Европейските структурни и инвестиционни фондове и чл. 7 от ПМС № 162/2016 г.;

20.4. Декларация № 7 за липса на промяна в обстоятелствата, декларирани от кандидата към момента на подаване на формуляра за кандидатстване;

20.5. Декларация № 8 за липса на нередности;

20.6. Декларация № 9 за свързаност по смисъла на § 1, т. 13 и т. 14 от допълнителните разпоредби на ЗППЦК;

20.7. Декларация № 10 за липса на конфликт на интереси;

20.8. Декларация № 11 по чл. 10, параграф 5 от Регламент (ЕС) № 508/2014;

20.9. Декларация № 12 по чл. 137 от Регламент (ЕС, Евратом) 2018/1046.

20.10. Методика за определяне размера на финансовите корекции по проекти, финансирани от ПМДР (на електронен носител).

21. Настоящият договор влиза в сила от датата на подписването му и е със срок на действие 5 (пет) години след датата на извършване на окончателното плащане по проекта.

Този договор се състави и подписа в три оригинални екземпляра на български език, два за УО на ПМДР и един за Бенефициера.

С подписването на настоящия договор № …………………………… представляващият/те Бенефициера потвърждава, че е запознат със съдържанието на договора и неговите приложения и с Условията за изпълнение, и ги приема/т.

|  |  |
| --- | --- |
| **РЪКОВОДИТЕЛ НА УО НА ПМДР:**  *………...........…………….................….………*  *(подпис)*  *........................................................................*  *(име, фамилия и длъжност)*  Дата: *………………………г.*  *………...........……….............…..………………*  *(подпис)*  *.........................................................................*  *(име, фамилия и длъжност на лице с право на втори подпис)*  Дата: *…………….….……г.* | **ЗА БЕНЕФИЦИЕРА:**  *………...........…………….............…….………*  *(подпис)*  *........................................................................*  *(име, фамилия и длъжност)*  Дата: *…………………..…г.*  *………...........…………….............…..…………*  *(подпис)*  *.........................................................................*  *(име, фамилия и длъжност на лице с право на втори подпис)*  Дата: *………………..……г.* |